στραταγεοντος αλεξομενου μηνος αθαναιου εν δελφοις δε αρχοντος εμμενιδα μηνος ηραιου επι τοισδε απεδοτο αιακιδας βαβυλου δελφος τωι απολλωνι τωι πυθιωι σωματα τρια οις ονυματα σωτη[ρι]ς και υιος αυτας ξενων και θ[υ]γατηρ σωτω αργυριου μναν δωδεκα. βεβαιωτηρες κατα τον νομον και ταν ομολογιαν αναξανδριδας χαιρεφανευς αγιων καλλικρατευς νικιας αριστιωνος δελφοι. παραμενετω δε σωτηρις και ξενων και σωτω παρα αιακιδαν ποιεοντες το ποτιτασσομενον το δυνατον αχρι κα ζωη αιακιδας ει δε τι κα παθη αιακιδας του θεου εστω σωτ[η]ρις και ξενων και σωτω ελευθεροι οντες κυριευοντες αυσ[α]υτων και ποεοντες ο κα θελωντι τον παντα βιον καθως επιστευσαν τωι θεωι ταν ωναν σωτηρις και ξενων και σωτω. βεβαιον δε παρεχοντω τω θεω ταν ωναν ο τε αποδομενος αιακιδας και τοι βεβαιωτηρες κατα τον νομον. ει δε τις κα απτηται σωτηριδος η του υιου ξενωνος η τας θυγατερος σωτους. κυριοι εστων οι αντιτυνχανοντες συλεοντες ως ελευθερων οντων καθως επιστευσαν τωι θεωι ταν ωνα[ν] αζαμιοι εοντες και ανυποδικοι πασας δικας και ζαμιας. ταυτα δε εγενετο [ανα]μεσον του ναου και του βωμ[ο]υ μαρτυροι οι ιερεις τωι απολλω[ν]ος ξενων βουλωνος αθαμβος αγαθωνος στρατων βουλωνος νικοδαμος πισιλα αγιων εκεφυλου ζηνεας αγνια ευαγγελος μεγαρτα δελφοι πραξων πλειστωνος κρατιδας οιναψιος ηρακλειδας περγαμηνος στραμβος οινοαιος.
Phokis — Delphi — 197 BC
 197 BC